
Uznesenie Okresný súd Lučenec vo veci starostlivosti o maloleté dieťa: A. B., nar. XX.XX.XXXX, toho času: C. D. E. F. A., D., III. G. H. E., I. F. D., D. J. XX, XXX XX A., zast. Úradom práce, sociálnych vecí a rodiny Veľký Krtíš ako kolíznym opatrovníkom, dieťa rodičov: matka K. L., nar. XX.XX.XXXX, trvale bytom: M. N., XXX XX N., t.č. bytom: O. P. X, XXX XX N., štátna občianka SR a otec A. B., nar. XX.XX.XXXX, trvale bytom: N. A. XXXX/XX, XXX XX N., t.č. bytom: O. P. X, XXX XX N., štátny občan SR v konaní o nariadenie neodkladného opatrenia, takto rozhodol: I. Súd n a r i a ď u j e neodkladné opatrenie v tomto znení: Súd d o č a s n e o d n í m a maloleté dieťa: A. B., nar. XX.XX.XXXX z osobnej starostlivosti rodičov K. L., nar. XX.XX.XXXX a A. B., nar. XX.XX.XXXX, a dočasne, najdlhšie do právoplatného rozhodnutia vo veci samej, z v e r u j e maloleté dieťa do starostlivosti Centra pre deti a rodiny Jesenské, Mieru 155/5, 980 02 Jesenské. Súd n a r i a ď u j e III. Detskej klinike SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec o d o v z d a ť maloleté dieťa A. B., nar. XX.XX.XXXX do starostlivosti Centra pre deti a rodiny Jesenské, Mieru 155/5, 980 02 Jesenské, ktoré j e p o v i n n é prevziať maloletého A. B., nar. XX.XX.XXXX z III. Detskej kliniky SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec z a s ú č i n n o s t i Úradu práce sociálnych vecí a rodiny Lučenec. odôvodnenie: 1. Úrad práce, sociálnych vecí a rodiny Lučenec (ďalej len „úrad“ alebo „navrhovateľ“) sa svojím návrhom o nariadenie neodkladného opatrenia doručeným na Okresný súd Lučenec (ďalej len „tunajší súd“) dňa 04.06.2026 domáhal, aby súd dočasne odňal maloleté dieťa zo starostlivosti rodičov a dočasne ho umiestnil do starostlivosti Centra pre deti a rodiny Jesenské, Mieru 155/5, 980 02 Jesenské a zároveň nariadil povinnosť Centru pre deti a rodiny Jesenské, Mieru 155/5, 980 02 Jesenské, aby prevzal maloleté dieťa z III. Detskej kliniky SZU, VŠNsP, n.o. Lučenec, Námestie republiky 15, 984 01 Lučenec. Následne, na základe vykonaného dokazovania úrad navrhuje, aby tunajší súd rozhodol vo veci samej v zmysle § 37 ods. 3 písm. b) Zákona č. 36/2005 Z. z. o rodine a o zmene a doplnení niektorých zákonov v znení neskorších predpisov a uložil výchovné opatrenie nad výchovou maloletého dieťaťa – zabezpečenie odbornej pomoci maloletému dieťaťu alebo zabezpečenie úpravy rodinných a sociálnych pomerov maloletého dieťaťa – pobyt v zariadení Centrum pre deti a rodiny Jesenské, Mieru 155/5, Jesenské najdlhšie na 6 mesiacov.
2. Navrhovateľ svoj návrh odôvodnil tým, že dňa 21.05.2026 mu bolo doručené oznámenie od III. DK SZU Všeobecnej nemocnice s poliklinikou v Lučenci, Námestie republiky č. 15, Lučenec o narodení maloletého dieťaťa A. B., predtým L., nar. XX.XX.XXXX spolu so žiadosťou o prešetrenie pomerov v domácnosti matky, K. L., nar. XX.XX.XXXX, nakoľko sa javí, že sa vzhľadom k svojmu psychickému stavu nebude schopná o maloleté dieťa postarať. Mentálny stav matky sa javí mimo normy, nakoľko nerozpráva, nerozumie kladeným otázkam, od narodenia sa o maloletého A. starali zdravotné sestry. Matka nejavila záujem ani o kojenie ani o všeobecnú starostlivosť o novorodenca, nebola schopná ani prejavov voči dieťaťu, pozerala na dieťa akoby nevedela, čo s ním má vôbec robiť. Dňa 22.05.2026 vykonal sociálne zisťovanie v domácnosti rodičov. Rodičia spoločne so starým otcom z matkinej strany, Q. L., nar. XX.XX.XXXX žijú v staršom rodinnom dome, pôvodne chatke, kde sa nachádza chodba, dve miestnosti a kúpeľňa s toaletou. Zariadenie domácnosti tvorí starší jednoduchý nábytok. V domácnosti nie je zavedená elektrická energia, svieti si svietidlom na batérie. Voda je v domácnosti zavedená, vykurovanie domácnosti je počas vykurovacej sezóny zabezpečené prostredníctvom kachlí na pevné palivo. Kompletné náklady na chod domácnosti činia sumu 25,- Eur mesačne. Z programového informačného systému úradu, programu RSD o výplate sociálnych dávok, bolo zistené, že matka je poberateľkou dávky v hmotnej núdzi v sume 181,- Eur mesačne. Otec maloletého dieťaťa, A. B., vykonáva príležitostné brigády a jeho príjem činí sumu cca. 600,- Eur mesačne. Starý otec, Q. L., je poberateľom starobného a vdovského dôchodku spolu v sume cca 330,- Eur mesačne. Počas vykonaného sociálneho zisťovania boli prítomní obaja rodičia. Matka počas sociálneho zisťovania s pracovníčkami úradu nekomunikovala, celá konverzácia prebiehala výlučne s otcom. Uviedol, že majú záujem o starostlivosť o mal. A., ale toho času nemajú vytvorené vhodné podmienky. Plánujú opraviť dom, v ktorom bývajú, zaviesť tam elektrinu. Pre matku plánujú, vzhľadom k jej stavu, vybaviť invalidný dôchodok a sociálne dávky. Chcú sa postaviť na vlastné nohy, ale vyžaduje to čas aj financie. Pre maloletého A. nemali zabezpečené žiadne potrebné veci ako napr. oblečenie, kočík, hygienické potreby, detskú postieľku či detskú vaničku. Navrhovateľ na základe vykonaného sociálneho zisťovania v domácnosti konštatoval, že v domácnosti rodičov, K. L., nar. XX.XX.XXXX a A. B., nar. XX.XX.XXXX nie sú vytvorené podmienky v súlade s potrebami maloletého A. B., predtým L., nar. XX.XX.XXXX. Dňa 25.05.2026 boli navrhovateľovi zo strany Všeobecnej nemocnice s poliklinikou Lučenec doručené výsledky skríningových vyšetrení, ktoré maloletý A. absolvoval. skríning mozgu – bez patologického nálezu, v norme. Skríning kongenitálnej katarakty je negatívny, negatívne výsledky aj v prípade vrodených ochorení srdca. Sluch maloletého dieťaťa je v norme, rovnako ako laboratórne vyšetrenia. Vykonaná toxikológia pozitívna iba na kotinín, čo poukazuje na fajčenie matky počas gravidity. Kardiopulmonárny nález v norme. Bol vykonaný aj skríning obličiek, pričom bola zistená hyponefróza 1. stupňa ľavej obličky. Je odporučená kontrola o jeden až dva mesiace, sledovanie hygieny genitálu a sledovanie vylučovania moču. M. dobre, stolica je kojenecká. Maloletý A. konzumuje umelé dojčenské mlieko NUTRILON 1, 8 dávok po 50 ml denne. Sledovaná novorodenecká žltačka v bezpečnom pásme. Maloleté dieťa je možné prepustiť do ambulantnej starostlivosti. Otec maloletého dieťaťa A. B. síce deklaroval záujem o maloletého A., sám uznal, že prostredie pre maloleté dieťa nie je vhodné, nemajú pre neho pripravené ani len základné vybavenie. Vzhľadom k tej skutočnosti, že v domácnosti rodičov nie sú vytvorené vhodné podmienky pre výchovu a starostlivosť o maloleté dieťa a z príbuzenstva nie sú prítomné žiadne plnoleté fyzické osoby, ktoré by prejavovali záujem o starostlivosť o maloletého A., navrhovateľ má za to, že toho času je jediným riešením, ktoré je v záujme maloletého dieťaťa, jeho umiestnenie do zariadenia na výkon rozhodnutia súdu. Dňa 29.05.2026 navrhovateľ oslovil centrá pre deti a rodiny určené tunajšiemu úradu v rámci internej normy, pričom súhlas s umiestnením vyjadrilo súhlasným stanoviskom zo dňa 01.06.2026 Centrum pre deti a rodiny Jesenské. Navrhovateľ k návrhu o nariadenie neodkladného opatrenia pripojil nasledovné listinné prostriedky: Žiadosť o prešetrenie rodinnej situácie maloletého zo dňa 21.05.2026, Výpis z Informačného systému Registra fyzických osôb údaje o narodení, Odpoveď na žiadosť Centra pre deti a rodiny Jesenské a prijatí a rezervovaní miesta pre maloletého zo dňa 01.06.2026.
2. Z e-mailovej komunikácie zo dňa 01.06.2026 medzi navrhovateľom a Centrom pre deti a rodiny Jesenské, Mieru 155/5, 980 02 Jesenské vyplýva, že súhlasí s umiestnením maloletého dieťaťa do ich zariadenia. 3. Podľa § 324 ods. 1 zákona č. 160/2015 Z. z. Civilný sporový poriadok (ďalej len „CSP“), pred začatím konania, počas konania a po jeho skončení súd môže na návrh nariadiť neodkladné opatrenie. 4. Podľa § 324 ods. 3 CSP, neodkladné opatrenie súd nariadi iba sledovaný účel nemožno dosiahnuť zabezpečovacím opatrením.
za predpokladu, ak
5. Podľa § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery, alebo ak je obava, že exekúcia bude ohrozená. 6. Podľa § 328 ods. 1 CSP, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladné opatrenia zamietne. 7. Podľa § 329 ods. 1 veta prvá CSP, súd môže rozhodnúť o návrhu neodkladného opatrenia aj bez výsluchu a vyjadrenia strán a bez nariadenia pojednávania.
na nariadenie
8. Podľa § 329 ods. 2 CSP, pre neodkladné opatrenie je rozhodujúci stav v čase vydania uznesenia súdu prvej inštancie. 9. Podľa § 330 ods. 1 CSP súd môže určiť, že neodkladné opatrenie bude trvať len po určený čas. 10. Podľa § 367 ods. 1 zákona č. 161/2015 Z. z. Civilný mimosporový poriadok (ďalej len „CMP“), neodkladným opatrením môže súd nariadiť, aby ten, kto má maloletého pri seba, maloletého odovzdal do starostlivosti toho, koho označí súd, alebo do striedavej osobnej starostlivosti. 11. Podľa § 367 ods. 2 CMP, o návrhu na nariadenie neodkladného opatrenia rozhodne súd najneskôr do 7 dní od doručenia návrhu. V tejto lehote súd uznesenie vyhotoví. 12. Podľa článku 5 písm. b) Zákona č. 36/2005 Z. z. o rodine (ďalej len „zákon o rodine“), záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňuje okrem iných aj bezpečie dieťaťa, ako aj stabilita prostredia, v ktorom sa dieťa zdržiava. 13. Podľa § 30 ods. 1 zákona č. 305/2005 Z.z. o sociálnoprávnej ochrane detí a sociálnej kuratele, ak súd rozhodol o nariadení ústavnej starostlivosti, neodkladného opatrenia alebo o uložení ochrannej výchovy alebo výchovného opatrenia, orgán sociálnoprávnej ochrany detí a sociálnej kurately zabezpečuje v spolupráci s rodičmi dieťaťa alebo osobou, ktorá sa osobne stará o dieťa a zariadením, v ktorom sa vykonáva ústavná starostlivosť, ochranná výchova, neodkladné opatrenie alebo výchovné opatrenie, určeným v rozhodnutí súdu (ďalej len „ zariadenie na výkon rozhodnutia súdu“), umiestnenie dieťaťa do tohto zariadenia. 14. V konaní starostlivosti o maloleté dieťa je nariadenie neodkladného opatrenia na mieste, ak si to vyžaduje verejný záujem § 361 CMP, ak je potrebné nariadiť platiť výživné v nevyhnutnej miere § 367 CMP, a aby ten, kto má maloletého pri sebe, maloletého odovzdal do starostlivosti toho, koho označí súd, alebo do striedavej osobnej starostlivosti § 367 ods. 1 CMP. Ustanovenie § 367 CMP odráža úpravu v mimosporových konaniach, v ktorých sa ponecháva širší priestor pre ingerenciu štátu a realizáciu verejnej moci pri poskytovaní právnej ochrany, a to z úradnej povinnosti, s cieľom ochrany práv účastníkov pri súčasnom presadzovaní verejného záujmu, ak si to vyžaduje neodkladná ochrana práv a právom
chránených záujmov. Z charakteru neodkladného opatrenia taktiež vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie konečného rozhodnutia a pri zisťovaní nemusí byť vždy dodržaný formálny postup stanovený na dokazovanie. Vo všetkých veciach starostlivosti súdu o maloleté deti je prvoradý záujem maloletého dieťaťa. Podľa aktuálne platnej právnej úpravy neodkladné opatrenie môže nahradiť aj rozhodnutie vo veci samej. Súd zároveň poukazuje na ustanovenie § 325 ods. 1 CSP, v zmysle ktorého súd môže nariadiť neodkladné opatrenie v dvoch prípadoch a to, ak je potrebné bezodkladne upraviť pomery alebo ak je daná obava, že exekúcia bude ohrozená. Splnenie aspoň jedného zo zákonných predpokladov nariadenia neodkladného opatrenia musí súd primárne vyhodnotiť na základe návrhu, a to z rozhodujúcich skutočností uvedených v návrhu a v prípade konania vo veciach starostlivosti o maloleté deti, aj bez návrhu. Pomery, ktoré majú byť neodkladným opatrením upravené, musia mať vždy povahu právnych vzťahov a potreba ich úpravy musí byť vždy bezodkladná, to znamená naliehaná a nevyhnutná. 15. Z obsahu spisu a z predloženým listinných dôkazov je zrejmé, že maloleté dieťa A. B. sa narodil dňa XX.XX.XXXX. Maloleté dieťa sa od narodenia nachádza v starostlivosti z III. Detskej kliniky SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec. Je zdravé. Mentálny stav matky sa javí mimo normy, nakoľko nerozpráva, nerozumela kladeným otázkam zo strany zdravotníckeho personálu a preto sa od narodenia sa o maloletého A. starali zdravotné sestry. Matka nejavila záujem ani o dojčenie ani o všeobecnú starostlivosť o novorodenca, nebola schopná ani prejavov voči dieťaťu, pozerala na dieťa akoby nevedela, čo s ním má vôbec robiť. Matka žije s otcom maloletého dieťaťa v spoločnej domácnosti, však šetrením zo strany navrhovateľa bolo zistené, že rodičia maloletého dieťaťa nemajú vytvorené vhodné bytové podmienky pre starostlivosť o maloletého. Taktiež nemajú pre maloletého zakúpené základné vybavenie a potreby ako sú napríklad oblečenie, kočík, hygienické potreby, detskú postieľku či detskú vaničku. Otec maloletého dieťaťa A. B. síce prejavil záujem o starostlivosť o maloletého, ale vzhľadom pre prostredie, v ktorom by maloleté dieťa vyrastalo, uznal, že to nie je vhodné pre novorodenca, nakoľko nemajú pre neho pripravené ani len základné vybavenie. Neboli tiež zistené ani ďalšie fyzické plnoleté osoby z príbuzenstva maloletého dieťaťa, ktoré by prejavovali záujem o starostlivosť o maloletého A.. Tunajší súd dospel k záveru, že pre najlepší záujem novorodenca a jeho právo na zdravý fyzický a psychický vývin a poskytnúť zvýšenú ochranu jeho právam a záujmom je potrebné, aby bolo maloleté dieťa odňaté z osobnej starostlivosti svojich rodičov, nakoľko tu existuje obava a riziko ohrozenia zdravia a vývinu maloletého dieťaťa v jeho prirodzenom rodinnom prostredí. Je v záujme maloletého dieťaťa jeho umiestnenie do zariadenia, kde mu bude možné zabezpečiť celodennú starostlivosť. Z e-mailovej komunikácie zo dňa 01.06.2026 medzi navrhovateľom a Centrom pre deti a rodiny Jesenské, Mieru 155/5, 980 02 Jesenské vyplýva, že súhlasí s umiestnením maloletého dieťaťa do ich zariadenia. 16. Keďže maloleté dieťa sa v čase rozhodovania súdu nachádza v starostlivosti z III. Detskej kliniky SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec, súd v zmysle ust. § 367 ods. 1 CMP rozhodol tak, že III. Detskej klinike SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec nariadil odovzdať maloleté dieťa do starostlivosti Centra pre deti a rodiny Jesenské, Mieru 155/5, 980 02 Jesenské, ktoré je povinné prevziať maloleté dieťa z III. Detskej kliniky SZU, Všeobecnej nemocnice s poliklinikou Lučenec n.o., Námestie republiky 15, 984 01 Lučenec za súčinnosti Úradu práce, sociálnych vecí a rodiny Lučenec v súlade s § 30 ods. 1 zákona č. 305/2005 Z.z. o sociálnoprávnej ochrane detí a o sociálnej kuratele. 17. V súlade s § 330 ods. 1 CSP súd rozhodol o tom, že neodkladné opatrenie bude trvať len po určený čas, a to do právoplatného rozhodnutia súdu vo veci samej. 18. Predmetné rozhodnutie o neodkladnom opatrení nemá povahu rozhodnutia vo veci samej, preto je potrebné konanie vo veci samej o nároku, v ktorom sa vec vyrieši s konečnou platnosťou. (Uznesenie Najvyššieho súdu SR
z 25. októbra 2017, sp. zn. 5 Cdo 77/2017). Preto súd ďalej vykoná potrebné dokazovanie za účelom zistenia, či pri aplikácii príslušných ustanovení zákona o rodine je v najlepšom záujme maloletému uloženie výchovného opatrenia – zabezpečenie odbornej pomoci maloletému dieťaťu alebo zabezpečenia úpravy rodinných a sociálnych pomerov maloletého dieťaťa – pobyt v zariadení Centrum pre deti a rodiny Jesenské, Mieru 155/5, Jesenské najdlhšie na 6 mesiacov. Poučenie: Proti tomuto uzneseniu j e p r í p u s t n é odvolanie v lehote 15 dní odo dňa jeho doručenia na Krajský súd v Žiline cestou Okresného súdu Lučenec, G. R. XX, XXX XX A., a to písomne. Toto uznesenie je vykonateľné jeho vyhotovením. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 359 CSP, odvolanie môže podať strana, v ktorej neprospech bolo rozhodnutie vydané. Podľa § 364 CSP, rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 62 ods. 1, 2 CMP, odvolanie je možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP, zmena návrhu na začatie konania je v odvolacom konaní prípustná. Podľa § 65 CMP, odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP, odvolací súd nie je odvolacími dôvodmi viazaný. Podľa § 67 CMP, na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 4 CMP, uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak účastník konania nesplní povinnosť, ktorú mu ukladá vykonateľné rozhodnutie, oprávnený účastník môže podať návrh na súdny výkon rozhodnutia alebo na exekúciu podľa osobitného predpisu.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2026:6626202604.2 (dáta aktuálne k 12. 11. 2026). Záväzné je znenie zverejnené súdom.




